**Төсөл.**

БАТЛАВ

ГАЗАР ЗОХИОН БАЙГУУЛАЛТ, ГЕОДЕЗИ, ЗУРАГ ЗҮЙН ГАЗРЫН ДАРГА

А.ЭНХМАНЛАЙ

БАТЛАВ

ТАТВАРЫН ЕРӨНХИЙ ГАЗРЫН ДАРГА

Б.ЗАЯАБАЛ

БАТЛАВ

НИЙСЛЭЛИЙН ЗАСАГ ДАРГА БӨГӨӨД УЛААНБААТАР ХОТЫН ЗАХИРАГЧ

Д.СУМЪЯАБАЗАР

**ГАЗРЫН ТӨЛБӨРИЙГ ХОЁр дахин нэмэгдүүлж ногдуулах, газрын төлбөрийн хөнгөлөлт эдлүүлэх журам**

**Нэг. Нийтлэг үндэслэл**

1.1. Энэхүү журмын зорилго нь Газрын төлбөрийн тухай хуулийн 7 дугаарын зүйлийн 9 дэх хэсэгт заасан газрын төлбөрйг хоёр дахин нэмэгдүүлж ногдуулах, 8 дугаар зүйлийн 4 дэх хэсэгт заасан газрын төлбөрийн хөнгөлөлт эдлүүлэх, хяналт тавихтай холбоотой харилцааг зохицуулахад оршино.

1.2. Газрын төлбөрйг хоёр дахин нэмэгдүүлж ногдуулах, газрын төлбөрийн хөнгөлөлт эдлүүлэхэд Монгол Улсын нүхэн жорлон,угаадасны нүх техникийн шаардлага /MNS 5924: 2015/ стандартыг баримтална.

1.3. Нийслэлийн Байгаль орчны газар нь иргэн, хуулийн этгээдийн эзэмшил, ашиглалтын газартаа барьсан ариун цэврийн байгууламж, нүхэн жорлонг энэхүү журмын 1.2 дахь хэсэгт заасан стандарын шаардлагыг хангасан эсэх талаарх дүгнэлтийг гаргана.

**Хоёр. Газрын төлбөрийг хөнгөлөлт эдлүүлэх**

2.1. Нийслэлийн нутаг дэвсгэр дэх ногоон бүсэд ахуйн зориулалтаар газар эзэмшиж буй иргэн энэ журмын 1.2-т заасан стандартад нийцсэн нүхэн жорлон барьсан бол Газрын төлбөрийн тухай хуулийн 8 дугаар зүйлийн 1 дэх хэсгийн 2 дахь заалтад заасан хөнгөлөлтийг эдлүүлнэ.

2.2. Энэ журмын 2.1 дэх хэсэгт заасан нөхцөлийг хангаагүй иргэнд хангалалт эдлүүлэхгүй.

2.3. Монгол Улсын иргэн нийслэлийн ногоон бүсэд ахуйн зориулалтаар эзэмшиж буй газрын зориулалтыг өөрчилсөн тохиолдолд эрхийн улсын бүртгэлд бүртгүүлсэн өдрөөс хөнгөлөлт эдлүүлэх харилцааг дуусгавар болгоно.

2.4. Газрын төлбөрийн асуудал эрхэлсэн байгууллага /албан тушаалтан/ иргэний хүсэлт, эрх бүхий байгууллагын дүгнэлтийг үндсэлэн хөнгөлөлтийг эдлүүлж, газрын төлбөрийг тухай бүр шинэчлэн ногдуулна.

**Гурав. Газрын төлбөрийг хоёр дахин нэмэгдүүлж ногдуулах**

3.1. Тусгай хамгаалалттай газар нутаг, нийслэлийн ногоон бүсэд газар эзэмшиж, ашиглаж байгаа иргэн, хуулийн этгээд энэхүү журмын 1.2 дахь хэсэгт заасан стандартын шаардлагыг хангаагүй ариун цэврийн байгууламж барьсан бол Газрын төлбөрийн тухай хуулийн 7 дугаар зүйлийн 9 дэх хэсэгт заасны дагуу газрын төлбөрийг хоёр дахин нэмэгдүүлж ногдуулна.

3.1.1. нийслэлийн нутаг дэвсгэр дэх тусгай хамгаалалтай газар нутагт газар ашиглаж буй иргэн, хуулийн этгээд стандартын шаардлага хангаагүй ариун цэврийн байгууламж барьсан бол газрын төлбөрийн тухай хуулийн 7.6-д заасны дагуу ногдуулсан газрын төлбөрийг хоёр дахин өсгөж тооцно.

3.1.2. нийслэлийн ногоон бүсэд аж ахуйн зориулалтаар газар эзэмшиж, ашиглаж байгаа иргэн, хуулийн этгээд стандартын шаардлага хангаагүй ариун цэврийн байгууламж барьсан бол Газрын төлбөрийн тухай хуулийн 7.5-д заасны дагуу ногдуулсан газрын төлбөрийг хоёр дахин өсгөж тооцно.

3.2. Стандартын шаардлага хангаагүй ариун цэврийн байгууламж барьсан иргэн, хуулийн этгээдийн газрын төлбөрийн нэмэгдүүлж ногдуулахдаа эрх бүхий байгууллагын дүгнэлтийг үндэслэнэ.

3.3. Энэхүү журмын 3.1 дэх хэсэгт заасны дагуу нэмэгдүүлсэн газрын төлбөрийн ногдлын өөрчлөлтийг Газрын төлбөрийн асуудал эрхэлсэн төрийн үахиргааны байгууллага /албан тушаалтан/ иргэн, хуулийн этгээдийн хүсэлт, эрх бүхий байгууллагын дүгнэлтийг үндэслэн тухай бүр шинэчлэн ногдуулна.

**Дөрөв. Газрын төлбөр ногдуулах /Дүгнэлт гаргах, мэдээлэл солилцох/**

4.1. Иргэн, хуулийн этгээд эзэмшил, ашиглалтын газартаа стандартын шаардлага хангасан ариун цэврийн байгууламж, нүхэн жорлон барьсан талаарх дүгнэлт гаргуулах хүсэлтийг нийслэлийн Байгаль орчны газарт баталсан маягтын дагуу гаргана.

4.2. Нийслэлийн Байгаль орчны газар энэхүү журмын 1.3 дахь хэсэгт заасан дүгнэлтийг ажлын 5 хоногт гаргаж, тухай бүр Газрын төлбөрийн асуудал эрхэлсэн төрийн захиргааны байгууллагад хүргүүлж, мэдээллийн санд зохих өөрчлөлтийг хийнэ.

4.3. Газрын төлбөрийн асуудал эрхэлсэн төрийн захиргааны байгууллага /албан тушаалтан/ эрх бүхий байгууллагын дүгнэлт, мэдээллийн сан дахь мэдээллийг үндэслэн газрын төлбөрийн ногдлыг тухай бүр шинэчлэн ногдуулж, хуульд заасан хугацаанд татварын албанд хүргүүлнэ.

4.4. Нийслэлийн Захирагчийн ажлын алба нь нийслэлийн нутаг дэвсгэр дэх тусгай хамгаалалттай газар нутаг, нийслэлийн ногоон бүсэд газар эзмэшиж, ашиглаж буй иргэн, хуулийн этгээд эзэмшил, ашиглалтын газартаа стандартын шаардлага хангаагүй ариун цэврийн байгууламж, нүхэн жорлонтой эсэх талаарх мэдээллийн санг хөтөлнө.

**Тав. Хяналт тавих**

5.1. Энэхүү журмын хэрэгжилтэд Нийслэлийн Засаг дарга, Газар зохион байгуулалт, геодези, зураг зүйн газар болон Татварын алба хамтран хяналт тавина.

---о0о---